Ìsola dj'Embiez

Vos an lenga piemontèisa Për amprende a dovré 'l sistema dle parlà locaj ch'a varda sì. L'ìsola dj'Embiez (nòm ofissial: Ìsola dla Tor Fondùa) a l'é l'ìsola pi granda ëd l'arsipélagh ëd j'Embiez: a l'ha na surfassa ëd 9500 are. L'ìsola a l'é propietà dla fondassion Paul-Ricard, essenda stàita catà da Paul Ricard dël 1958. Soa composission a l'é motobin varià: a-i son dle rive ëd giarëtta e ëd sabia, dle còste sërvaje e dij maré. An sla part oriental a-i son 1000 are ëd vigne, piantà davzin al mar. Minca ann as produvo për la vèndita trantetremila bote ëd vin motobin aromàtich: nèir, bianch e rosà. Ël pòrt Ël pòrt ëd piasì ëd l'ìsola, dominà da le ruin-e dl'età ëd mes dël castel ëd Sabran, a l'é motobin frequentà. A peul ten-e fin-a a 700 batej, ëd sòlit ëd barche a vela. Le régole an sl'ìsola Për intré an sl'ìsola a venta paghé e a l'é antërdì ëd riveje an noand. Për protege l'ambient a-i son vàire régole da rispeté na vira an sl'ìsola. Për esempi, a l'é proibì ëd fumé ant le pinere; la sircolassion an vitura a l'é vietà, ma a-i son na tranten-a ëd cite viture elétriche ch'a përcoro l'ìsola; ël supermërcà ëd l'ìsola a da nen ëd sachet ëd plàstica. Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi